O‘zbekiston futzal milliy terma jamoasi to‘g‘ridan to‘g‘ri Jahon Chempionatiga chiqish yo‘llanmasini qo‘lga kiritdi

Futzal bo‘yicha O‘zbekiston milliy terma jamoasi to‘g‘ridan to‘g‘ri Litvada o‘tadigan Jahon Chempionatiga yo‘llanma oldi.

Osiyo futbol konfederatsiyasi so‘nggi 3 ta qit’a birinchiliklaridagi natijalardan kelib chiqib, mundialga yo‘l oladigan jamoalarni aniqladi. Tashkilot qaroriga ko‘ra, O‘zbekiston, Eron va Yaponiya futzal terma jamoalari to‘g‘ridan to‘g‘ri Jahon Chempionatida ishtirok etish huquqini qo‘lga kiritdi.
Qolgan yana 2 o‘rin uchun esa quyidagi 4 ta jamoa kurash olib boradi: Livan, Iroq, Tailand va Vyetnam.
Litvada o‘tadigan JCh—2020 musobaqasiga yo‘llanma taqdim etuvchi Osiyo chempionati 2020-yilning 26-fevralidan 8-martigacha Turkmaniston poytaxti Ashxobod shahrida bo‘lib o‘tishi kerak edi. Ammo koronavirus pandemiyasi sabab musobaqa noma’lum muddatga qoldirilgandi. Endilikda mazkur musobaqa o‘tkazilmaydigan bo‘ldi.
Qayd etish joiz, futzal bo‘yicha Jahon chempionati 2021-yilning 12-sentabridan 3-oktabrigacha bo‘lgan muddatda o‘tkaziladi.
O‘zbekistonlik futzal terma jamoasi o‘z tarixida ilk marta 2016-yili Kolumbiyada o‘tkazilgan Jahon Chempionatida ishtirok etgandi.
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @Daryo_Sport24’ga obuna bo‘ling!